**বাগমারা উপজেলা** বাংলাদেশের রাজশাহী জেলার অন্তর্গত একটি বৃহৎ
উপজেলা।

ইতিহাস
------

উত্তরবঙ্গ রাজশাহীর এক গৌরব গাঁথা স্থান হচ্ছে বাগমারা উপজেলা। কথিত আছে এখানে এক সময় বন-জঙ্গলে পরিপূর্ণ ছিল। বনে থাকতো ভয়ঙ্কর যত বাঘ-বাঘিনী। একদিন এক লোককে বাঘে আক্রমণ করলে তিনি তাঁর হাতে থাকা লাঠি দিয়ে সেই বাঘ কে মেরে ফেলেন। ফলশ্রম্নতিতে এ উপজেলার নামকরণ হয় ‘‘বাগমারা’’। আবার শোনা যায় ব্রিটিশ আমলে বিস্তীর্ণ বন-জঙ্গল কেটে জনবসতি গড়ে উঠায় উপজেলার নামকরণ করা হয় ‘‘বাগমারা’’। এছাড়াও কথিত আছে বর্তমান বাগমারা থানা ভবন জমির উপর বিরাট একটি বাগান ছিল। বাগানটি কেটে থানা ভবণ নির্মাণের কারণেও অঞ্চলটি ‘‘বাগমারা’’ নামে পরিচিতি পায়। বাগমারার প্রাচীন জায়গা হিসেবে তাহেরপুর দেশ ও বিদেশে পরিচিতি লাভ করে। জানা যায় বাংলার বার ভূইয়ার অন্যতম তাহের ভূইয়া সদলবলে তাহেরপুর আসেন এবং তাঁর নামানুসারে ‘‘তাহেরপুর’’ নামকরণ হয়। তাহের ভূইয়া ইংরেজ শাসকদের খাজনা দিতে অস্বীকৃতি জানালে ইংরেজ সেনাবাহিনী তাহের ভূইয়াকে যুদ্ধের মাধ্যমে পরাজিত করে রাজা কংস নারায়ন কে খাজনার বিনিময়ে তাহেরপুরের রাজত্ব প্রদান করে। ১৪৮২ সালে রাজা কংস নারায়ন উপমহাদেশে আনুষ্ঠানিকভাবে প্রথম শারদীয় দুর্গোৎসব পালন করেন। তখন থেকেই প্রতি বছর হিন্দু ধর্মে বিশ্বাসীরা তাদের ধর্মের প্রধান উৎসব হিসেবে শারদীয় দুর্গাপূজা পালন করে আসছে। বাগমারা উপজেলা প্রতিষ্ঠিত হয় ১৯৮৩ সালে। ঐতিহাসিক স্থানের মধ্যে তাহেরপুর এবং বীরকুৎসা উল্লেখযোগ্য ।

অবস্থান ও আয়তন
---------------

বাগমারা উপজেলার আয়তন ৩৬৬.৩০ বর্গ কিলোমিটার। এ উপজেলাটি ২৪ডিগ্রী ৩০ফিট ও ২৪ডিগ্রী ৪১ফিট উত্তর অক্ষাংশ এবং ৮৮ডিগ্রী ৪১ফিট ও ৮৮ডিগ্রী ৫৭ফিট পূর্ব দ্রাঘিমাংশের মধ্যে অবস্থিত। এর উত্তরে নওগাঁ জেলার মান্দা উপজেলা ও আত্রাই উপজেলা, দক্ষিণে দুর্গাপুর উপজেলা, পুঠিয়া উপজেলা ও নাটোর সদর উপজেলা, পূর্বে নাটোর সদর উপজেলা ও নওগাঁ জেলার আত্রাই উপজেলা, পশ্চিমে মোহনপুর উপজেলা। বাগমারা উপজেলাটি রাজশাহী শহর হতে প্রায় ৫৫ কিলোমিটার উত্তর পূর্বে অবস্থিত। ১৬টি ইউনিয়ন ও ২টি পৌরসভা নিয়ে এ উপজেলা গঠিত। পৌরসভা দুটি হচ্ছে তাহেরপুর ও ভবানীগঞ্জ। এটি জাতীয় সংসদের রাজশাহী চার আসন নামে পরিচিত।

পৌরসভা সমূহ
-----------

বাগমারা উপজেলার ০২ টি পৌরসভা-

1. ভবানীগঞ্জ পৌরসভা
2. তাহেরপুর পৌরসভা

ইউনিয়ন সমূহ
------------

বাগমারা উপজেলার ১৬টি ইউনিয়ন

1. গোবিন্দপাড়া ইউনিয়ন
2. নরদাশ ইউনিয়ন
3. দ্বীপপুর ইউনিয়ন
4. বড়বিহানালী ইউনিয়ন
5. আউচপাড়া ইউনিয়ন
6. শ্রীপুর ইউনিয়ন
7. বাসুপাড়া ইউনিয়ন
8. কাচারী কোয়ালীপাড়া ইউনিয়ন
9. শুভডাঙ্গা ইউনিয়ন
10. মাড়িয়া ইউনিয়ন
11. গণিপুর ইউনিয়ন
12. ঝিকড়া ইউনিয়ন
13. গোয়ালকান্দি ইউনিয়ন
14. হামিরকুৎসা ইউনিয়ন
15. যোগীপাড়া ইউনিয়ন
16. সোনাডাঙ্গা ইউনিয়ন

অবকাঠামো
--------

* বাগমারা উপজেলা সদর ভবানীগঞ্জে অবস্থিত।
* উপজেলা ভূমি অফিস ০১টি
* ইউনিয়ন ভূমি অফিস ০৭টি
* ইউনিয়ন স্বাস্থ্য ও পরিবার পরিকল্পনা কমপ্লেক্স ১০টি
* ইউনিয়ন স্বাস্থ্য উপকেন্দ্র ০৬টি
* পুলিশ ক্যাম্প ০৩টি, তদন্ত- কেন্দ্র ০২টি
* বঙ্গবন্ধু স্মৃতি জাদুঘর কমপ্লেক্স ১ টি
* ০১ টি থানা বাগমারা ২টি পুলিশ ফাঁড়ি হাটগাঙ্গোপাড়া ও ঝিকড়া এবং ০১ টি তদন্ত ক্যাম্প যা ভাগনদীতে অবস্থিত
* ভবানীগঞ্জ নিউমার্কেট,ভবানীগঞ্জ বাজার
* উপজেলা সার্ভার স্টেশন ১ টি ভবানীগঞ্জে অবস্থিত
* ফায়ার সার্ভিস ও সিভিল ডিফেন্স স্টেশন ১ টি,শিকদারী বাজারে অবস্থিত।

জনসংখ্যার উপাত্ত
----------------

২০১১ সালের হিসেব অনুযায়ী বাগমারা উপজেলায় মোট ৩,৫২,৯৬৯ জন মানুষ বসবাস করেন। প্রতি বর্গ কিলোমিটারে মানুষ বসবাস করেন ৯৬০ জন।

শিক্ষা
------

বাগমারায় সাক্ষরতার হার ৩৮.৯৯% । এর মধ্যে পুরুষ ৪৬.৯৭% এবং মহিলা ৩০.৭৬%। বাগমারায় মোট বেসরকারী কলেজ আছে ২১ টি,সরকারী কলেজ ১ টি। মাধ্যমিক এবং নিম্ন মাধ্যমিক বিদ্যালয় ৯৭ টি, মাদ্রাসা ৪৭ টি এবং সরকারী প্রাথমিক বিদ্যালয় আছে ২১০ টি। 
বাগমারার অন্যতম প্রধান শিক্ষাপ্রতিষ্ঠান হলো ভবানীগঞ্জ সরকারী বিশ্ববিদ্যালয় কলেজ(পূর্বে এর নাম ছিলো ভবানীগঞ্জ ডিগ্রী কলেজ) এবং তাহেরপুর ডিগ্রী কলেজ।এছাড়া ১৮৯১ সালে প্রতিষ্ঠিত ঝিকরা ইউনিয়নের তেগাছি সেনপাড়া গ্রামে অবস্থিত বিপ্রকয়া সেনপাড়া সরকারী প্রাথমিক বিদ্যালয়, ১৮৯৮ সালে প্রতিষ্ঠিত আচিনঘাট সরকারী প্রাথমিক বিদ্যালয় এবং ১৯১৭ সালে প্রতিষ্ঠিত বীরকুৎসা অবিনাশ উচ্চ বিদ্যালয় দেশের অন্যতম প্রাচীন বিদ্যালয়।

নদ-নদী ও বিল
------------

নিমাই বিল, বারনই নদী, রাণী নদী, কম্পো নদী, কোলাবিল, বিল কালাই, বিলশনি, বিল সূতি, বিল মাললী, জোকার বিল, যশোবিল, মরা বিল, হাতিয়ার বিল, উধাঢুল বিল, দরগাতা বিল ইত্যাদি। উলেখ্য যে বিল কালাই,বিলশনি, বিল সূতি, বিল মাললী, বারনই নদী ও চলনবিল মৎস উন্নয়ন প্রকল্পাধীন রয়েছে।

দর্শনীয় স্থান
--------------

* বঙ্গবন্ধু স্মৃতি জাদুঘর কমপ্লেক্স
* তাহেরপুর দূর্গামন্দির
* হাজারদুয়ারি জমিদার বাড়ি
* গোয়ালকান্দি জমিদার বাড়ি

উল্লেখযোগ্য ব্যক্তিত্ব
----------------------

* সরদার আমজাদ হোসেন
* ইঞ্জিনিয়ার মোহাম্মদ এনামুল হক

তথ্যসূত্র
---------

1. ↑  বাংলাদেশ জাতীয় তথ্য বাতায়ন (জুন ২০১৪)। "এক নজরে বাগমারা"। গণপ্রজাতন্ত্রী বাংলাদেশ সরকার। ২১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৪।
2. ↑

| * দে
* স
 রাজশাহী বিভাগের জেলা ও উপজেলাসমূহ |
| --- |
| রাজধানী: **রাজশাহী** |
| চাঁপাইনবাবগঞ্জ জেলা | 
* গোমস্তাপুর
* চাঁপাইনবাবগঞ্জ সদর
* নাচোল
* ভোলাহাট
* শিবগঞ্জ

 |  |
| জয়পুরহাট জেলা | 
* আক্কেলপুর
* কালাই
* ক্ষেতলাল
* জয়পুরহাট সদর
* পাঁচবিবি

 |
| নওগাঁ জেলা | 
* পত্নীতলা
* আত্রাই
* রানীনগর
* মহাদেবপুর
* পোরশা
* ধামুরহাট
* মান্দা
* সাপাহার
* বদলগাছী
* নওগাঁ সদর
* নিয়ামতপুর

 |
| নাটোর জেলা | 
* লালপুর
* বাগাতিপাড়া
* বড়াইগ্রাম
* সিংড়া
* নাটোর সদর
* গুরুদাসপুর
* নলডাঙ্গা

 |
| পাবনা জেলা | 
* আটঘরিয়া
* ঈশ্বরদী
* চাটমোহর
* পাবনা সদর
* ফরিদপুর
* বেড়া
* ভাঙ্গুড়া
* সুজানগর
* সাঁথিয়া

 |
| বগুড়া জেলা | 
* দুপচাঁচিয়া
* আদমদীঘি
* শিবগঞ্জ
* ধুনট
* সারিয়াকান্দি
* সোনাতলা
* নন্দীগ্রাম
* গাবতলী
* কাহালু
* শেরপুর
* বগুড়া সদর
* শাজাহানপুর

 |
| রাজশাহী জেলা | 
* বাঘা
* পুঠিয়া
* পবা
* বাগমারা
* তানোর
* মোহনপুর
* চারঘাট
* গোদাগাড়ী
* দূর্গাপুর

 |
| সিরাজগঞ্জ জেলা | 
* বেলকুচি
* কামারখন্দ
* চৌহালি
* কাজীপুর
* রায়গঞ্জ
* শাহজাদপুর
* সিরাজগঞ্জ সদর
* তাড়াশ
* উল্লাপাড়া

 |